
КРАТКО ПРЕДСТАВЯНЕ НА ПРОЕКТА
UpSkillOne
Европейски модел за кариерно ориентиране и развитие на уменията на работещи в микро- и малки предприятия

	Програма
	Erasmus+ Forward-Looking (ERASMUS-EDU-2025-PI-FORWARD-ADULT-CG)

	Споразумение за безвъзмездна финансова помощ
	No. 101259582

	Координатор
	Километро Росо (KMR), Италия

	Продължителност
	36 месеца (февруари 2026 – януари 2029)

	Консорциум
	Седем партньори от пет държави в ЕС

	Пилотни държави
	Италия, Франция, Финландия и България

	Уебсайт
	www.upskillone.eu 



За проекта
UpSkillOne е проект по програма Erasmus+ – Forward-Looking Projects, който разработва персонализиран модел за кариерно ориентиране, подкрепен от изкуствен интелект (ИИ), за работещите в микро- и малки предприятия.
В тези предприятия хората често изпълняват няколко различни функции, разполагат с ограничено време за обучение и имат по-малък достъп до структурирани услуги за кариерно ориентиране. UpSkillOne адресира този проблем чрез гъвкав модел, адаптивен към местния контекст, който помага на хората да идентифицират и оценят уменията си, да поставят реалистични цели и да планират подходящи възможности за обучение и развитие на уменията, съобразени с реалните условия на работното място. 
Моделът отчита и знанията и уменията, придобити чрез неформално обучение, практически опит и учене в ежедневната работа, съгласуван е с европейски рамки и инструменти като ESCO, Европейската квалификационна рамка (EQF) и Europass и свързва кариерното ориентиране с конкретни възможности за обучение и финансиране.
Той се разработва съвместно с регионални заинтересовани страни и се тества в пилотни региони в четири европейски държави, като целта е да се създаде модел за кариерно ориентиране на възрастни, който може да бъде адаптиран и прилаган и в други региони на Европа.
Цели
•	Да разработи методологична рамка за персонализирано кариерно ориентиране, подкрепено от ИИ, съобразена с особеностите и потребностите на работещите в микро- и малки предприятия и приложима в различни регионални условия.
•	Да създаде многоезична дигитална платформа за профилиране на уменията, кариерно ориентиране и валидиране на микроудостоверения, съгласувана с ESCO, EQF и Europass.
•	Да разработи комбиниран модел за кариерно ориентиране, който съчетава дигиталните инструменти с човешка подкрепа от обучени SME Skills Champions – представители, които подпомагат работещите при избора на възможности за обучение и развитие на уменията.
•	Да създаде отворени образователни ресурси, практически инструменти и ръководства за прилагане на модела в различни регионални условия, които да бъдат свободно достъпни и използвани и след края на проекта.
•	Да тества модела в четири държави и да ангажира институции, организации и други ключови участници в системите за обучение, кариерно ориентиране и развитие на уменията, така че резултатите да могат да се използват устойчиво и в по-широк мащаб.
За кого е предназначен UpSkillOne
Проектът е насочен към работещите в микро- и малки предприятия с различни професионални профили – от служители, ангажирани с ежедневната дейност и технически специалисти, до административен персонал, ръководители, собственици и предприемачи.
Проектът подпомага също самите предприятия, специалистите по кариерно ориентиране, организациите и доставчиците на професионално образование и обучение (ПОО), както и институциите и организациите, които имат роля в развитието на ученето за възрастни и професионалното развитие на регионално и национално равнище.
Консорциумът 
UpSkillOne обединява седем партньори от пет държави в ЕС с допълващ се опит в областта на изкуствения интелект, ученето през целия живот, иновациите, работата с бизнеса и подкрепата за микро- и малки предприятия на регионално равнище.
	Партньор
	Страна
	Роля

	Километро Росо (KMR)
	Италия
	Координация и управление на проекта

	Висше училище по мениджмънт – Гренобъл (GEM)
	Франция
	Анализ на потребностите и разработване на модела за кариерно ориентиране

	Университет Аалто
	Финландия
	Разработване на инструменти за оценка на уменията и кариерно ориентиране

	Университет на Саламанка
	Испания
	Разработване на дигиталната платформа

	EIT Manufacturing (EITM)
	Италия
	Подготовка и обучение на SME Skills Champions

	Търговско-промишлена палата - Враца 
	България
	Пилотно прилагане и оценка на модела

	Международна фондация за големи данни и изкуствен интелект за човешко развитие (IFAB)
	Италия
	Комуникация, разпространение и използване на резултатите


Региони, в които моделът ще бъде тестван
•	Италия: Ломбардия и Емилия-Романя
•	Франция: Оверн-Рона-Алпи
•	Финландия: регион Хелзинки
•	България: област Враца
Какво създава UpSkillOne
Проектът създава дигитална платформа за кариерно ориентиране с подкрепата на изкуствен интелект, модел, който съчетава дигитални инструменти с човешка подкрепа, както и отворени образователни ресурси, практически инструменти и ръководства за прилагане на модела в различни регионални условия. Резултатите от проекта ще бъдат представяни и споделяни чрез уебсайта на UpSkillOne, социалните медии, информационни бюлетини, EPALE и Платформата за резултати от проекти по Erasmus+. Те ще останат достъпни и след края на проекта и ще могат да бъдат използвани и адаптирани и в други региони и организации.
Контакти
Уебсайт: www.upskillone.eu       Имейл: info@upskillone.eu 
Следвайте UpSkillOne в LinkedIn и YouTube за актуална информация, събития и резултати от проекта.
	Съфинансирано от Европейския съюз. Проектът се изпълнява с финансовата подкрепа на Европейския съюз по Споразумение за безвъзмездна финансова помощ № 101259582. Изразените възгледи и мнения са единствено на автора(ите) и не отразяват непременно позицията на Европейския съюз или на Европейската изпълнителна агенция за образование и култура (EACEA). Нито Европейският съюз, нито EACEA носят отговорност за тях. 

